Ritratt: Google Maps .td_uid_2_61936d3031db8_rand.td-a-rec-img{text-align:left}.td_uid_2_61936d3031db8_rand.td-a-rec-img img{margin:0 auto 0 0} L-applikazzjoni biex jinbnew uffiċċji u ristoranti f'ġnien pubbliku fil-Ġżira kienet irtirata minn Transport Malta. F'Ġunju, l-NGOs Inħobbu l-Gżira u Flimkien għal Ambjent Aħjar (FAA) ħarġu kontra dan il-proġett li kien se jieħu biċċa kbira mill-Ġnien il-Kunsill tal-Ewropa li huwa miftuħ għall-pubbliku. L-applikazzjoni għal dan il-proġett kien sottomess mid-Deputat Kap Eżekuttiv ta' Transport Malta Kevin Farrugia. L-FAA ħabbret dan fi stqarrija u qalet anke Transport Malta ndunat li dan il-proġett kien oxxen u kien se jċaħħad it-tfal tal-lokalità mill-ftit ġonna li kien jifdal. "Hija inkonċepibbli li Transport Malta tuża t-taxxi tal-poplu biex tissottometti applikazzjoni li kisret ħafna mir-regolamenti tal-ippjanar. Waħda minn dawn ir-regolamenti kienet il-Pjan Strateġiku tal-Ambjent u tal-Iżvilupp (SPED) li jistipula li "r-riżorsi rekreattivi jkunu protetti bl-intenzjoni li tingħata prijorità lis-saħħa tal-bniedem u lill-kwalità tal-ħajja"," argumentat l-FAA. Hi żiedet tgħid li l-Pjan Lokali ta' dan ir-reġjun (NHLP) li sar fl-2006 diġà kien stqarr li hemm nuqqas inkwetanti ta' żoni miftuħa minħabba l-prominenza ta' lidos, kiosks u ħwienet żgħar li ħatfu l-promenade. L-FAA appellat lill-awtoritajiet biex jikkunsidraw joħorġu ordni ta' protezzjoni għal dan il-ġnien minħabba s-siġar li jinsabu fil-ġnien u minħabba li l-ġnien inbena aktar minn mitt sena ilu. Dan il-ġnien diġà kien f'nofs kontroversja hekk kif is-sena l-oħra, tħabbar li pompa tal-petrol se tiġi rilokata għal dan il-ġnien u se tikber fid-daqs ukoll. Fl-2020: Il-pompa tal-petrol ta' Manoel Island se timxi għall-ġnien tal-Gżira .td_uid_3_61936d30322c8_rand.td-a-rec-img{text-align:left}.td_uid_3_61936d30322c8_rand.td-a-rec-img img{margin:0 auto 0 0}